CELEX: 62020CN0077
Language: bg
Date: 2020-02-13 00:00:00
Title: Дело C-77/20: Преюдициално запитване от Court of Appeal (Ирландия), постъпило на 13 февруари 2020 г. — K. M./Director of Public Prosecutions

27.4.2020   
            
            
               BG
            
            
               Официален вестник на Европейския съюз
            
            
               C 137/38
            
         
      Преюдициално запитване от Court of Appeal (Ирландия), постъпило на 13 февруари 2020 г. — K. M./Director of Public Prosecutions
      (Дело C-77/20)
      (2020/C 137/53)
      Език на производството: английски
      
         Запитваща юрисдикция
      
      Court of Appeal
      
         Страни в главното производство
      
      
         Жалбоподател: K. M.
      
         Ответник: Director of Public Prosecutions
      
         Преюдициален въпрос
      
      Съвместима ли е — при прилагането на общата политика в областта на рибарството и на разпоредбите на член 32 от Регламент (ЕО) № 850/1998 на Съвета (1), както и в контекста на наказателно преследване, осъществено с цел принудително изпълнение на разпоредбите на същите с разпоредбите на Регламент (ЕО) № 1224/2009 на Съвета (2), и по-специално с членове 89 и 90, както и с принципа на пропорционалност, предвиден в Договорите на Европейския съюз и в член 49, параграф 3 от Хартата на основните права — национална разпоредба, съгласно която при постановяването на осъдителна присъда, освен налагане на глоба, се извършва и задължителна конфискация на цялото количество риба и на всички риболовни съоръжения, намерени на борда на кораба, които са предмет на нарушението?
      
         (1)  Регламент (ЕС) № 850/98 на Съвета от 30 март 1998 година относно опазването на рибните ресурси посредством технически мерки за защита на младите екземпляри морски организми (ОВ L 125, 1998 г., стр. 1; Специално издание на български език, 2007 г., глава 4, том 4, стр. 60).
      
         (2)  Регламент (ЕС) № 1224/2009 на Съвета от 20 ноември 2009 година за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (OВ L 343, 2009 г., стр. 1).